CELEX: 32012R0052
Language: lt
Date: 2012-01-20 00:00:00
Title: 2012 m. sausio 20 d. Komisijos reglamentas (ES) Nr. 52/2012, kuriuo dėl Jungtinių Amerikos Valstijų įrašo trečiųjų šalių ir teritorijų sąraše iš dalies keičiamas Europos Parlamento ir Tarybos reglamento (EB) Nr. 998/2003 II priedas  Tekstas svarbus EEE

21.1.2012   
            
            
               LT
            
            
               Europos Sąjungos oficialusis leidinys
            
            
               L 18/1
            
         KOMISIJOS REGLAMENTAS (ES) Nr. 52/2012
   2012 m. sausio 20 d.
   kuriuo dėl Jungtinių Amerikos Valstijų įrašo trečiųjų šalių ir teritorijų sąraše iš dalies keičiamas Europos Parlamento ir Tarybos reglamento (EB) Nr. 998/2003 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų nekomerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (1), ypač į jo 10 straipsnį,
   kadangi:
   
               (1)
            
            
               Reglamentu (EB) Nr. 998/2003 nustatyti gyvūnų sveikatos reikalavimai, taikomi nekomerciniam gyvūnų augintinių vežimui, ir tokio vežimo patikrų taisyklės. Šis reglamentas taikomas jo I priede išvardytų rūšių gyvūnų augintinių nekomerciniam vežimui iš vienos valstybės narės į kitą arba iš trečiųjų šalių į valstybes nares;
            
         
               (2)
            
            
               Reglamento (EB) Nr. 998/2003 II priedo C dalyje išvardytos trečiosios šalys ir teritorijos, kuriose pasiutligės atvejų nenustatyta, ir trečiosios šalys ir teritorijos, įskaitant Jungtines Amerikos Valstijas, kuriose kylanti pasiutligės patekimo į Sąjungą dėl nekomercinio gyvūnų augintinių vežimo iš jų rizika nėra didesnė už vežimo iš vienos valstybės narės į kitą keliamą riziką;
            
         
               (3)
            
            
               Reglamentu (EB) Nr. 998/2003 su pakeitimais, padarytais Komisijos reglamentu (EB) Nr. 18/2006 (2), Guamas įtrauktas į Jungtinių Amerikos Valstijų įrašą sąraše, pateiktame Reglamento (EB) Nr. 998/2003 II priedo C dalyje;
            
         
               (4)
            
            
               Jungtinės Amerikos Valstijos Komisijai pranešė, kad jos taip pat taiko nacionalines vežimo sąlygas Reglamento (EB) Nr. 998/2003 I priede išvardytų rūšių gyvūnams, jei jie vežami nekomerciniais tikslais iš Jungtinių Amerikos Valstijų į Amerikos Samoa, Marianos Šiaurines Salas, Puerto Riką ir Mergelių Salas (JAV) ir iš šių teritorijų į Jungtines Amerikos Valstijas;
            
         
               (5)
            
            
               todėl tikslinga šias papildomas teritorijas įtraukti į Jungtinių Amerikos Valstijų įrašą Reglamento (EB) Nr. 998/2003 II priedo C dalyje;
            
         
               (6)
            
            
               todėl Reglamentas (EB) Nr. 998/2003 turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 998/2003 II priedo C dalyje Jungtinių Amerikos Valstijų įrašas pakeičiamas taip:
   
      
                  „US
               
               
                  Jungtinės Amerikos Valstijos (įskaitant AS – Amerikos Samoa, GU – Guamą, MP – Marianos Šiaurines Salas, PR – Puerto Riką ir VI – Mergelių Salas (JAV))“.
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 146, 2003 6 13, p. 1.
   
      (2)  OL L 4, 2006 1 7, p. 3.